
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 19  
                                                             din 29 februarie 2024
           privind închirierea unor terenuri în vederea amenajării de terase de alimentaţie publică 

     
        Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 5.344/09.02.2024 şi la Consiliul Local Sighișoara cu nr. 7.141/21.02.2024, de referatul de aprobare, înregistrat cu nr. 5.349/09.02.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererile depuse la registratura Municipiului Sighișoara de către societăţi comerciale, prin care se solicită aprobarea închirierii terenurilor din faţa unităţilor de alimentaţie publică, deţinute de aceste societăţi comerciale, cuprinse în Anexa nr. 1, în vederea amenajării de terase de alimentaţie publică, a căror activitate să se desfășoare pe tot parcursul anului;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
      Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

      Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighişoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 – Nivelul taxelor şi chiriilor pentru bunurile aparţinând domeniului public şi privat al Municipiului Sighişoara;

Având în vedere prevederile Regulamentului privind desfășurarea comerțului stradal în Municipiul Sighișoara, aprobat prin Hotărârea Consiliului Local Sighișoara nr. 106/18.06.2019;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin închirierea terenurilor în vederea amenajării de terase de alimentaţie publică, a căror activitate să se desfășoare pe tot parcursul anului se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 5.347/09.02.2024, prin care se propune aprobarea închirierii terenurilor în vederea amenajării de terase sezoniere de alimentaţie publică;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                     H O T Ă R Ă Ş T E:

Art. 1. Se aprobă, începând cu data de 01.03.2024, închirierea directă a terenurilor situate în faţa unităţilor de alimentaţie publică deţinute de societăţile comerciale, în scopul amenajării de terase de alimentaţie publică, conform Anexei nr. 1 la prezenta hotărâre, având suprafeţele conform planurilor  -  poz. 1 și poz. 2 din Anexa nr. 1 la prezenta hotărâre.

Art. 2. Chiria va fi stabilită conform art. 3 alin. (1) lit. e) din anexa 8 – Nivelul taxelor şi chiriilor pentru bunurile aparţinând domeniului public şi privat al Municipiului Sighişoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024.

Art. 3. Valoarea chiriei va fi achitată anual, cu termen scadent la 31 martie a fiecărui an, sau în ultima zi a primei luni de ocupare a terenului pentru toată perioada și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.
            Art. 4. Durata termenului de închiriere este de 5 (cinci) ani, începând cu data de 01.03.2024, până la data de 28.02.2029, cu posibilitate de prelungire, conform contractului.

Art. 5. (1) Închirierea fiecărui teren pentru amenajarea teraselor de alimentaţie publică se va face numai dacă fiecare societate comercială, menţionată în anexa nr. 1 din prezenta, nu are debite restante faţă de Municipiul Sighişoara, la data încheierii contractului.

 (2) Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective.

 (3) Pe perioada desfăşurării manifestărilor de orice fel, aprobate de Consiliul Local, chiriașul este obligat să-şi retragă activitatea cu o zi mai devreme decât data stabilită pentru desfăşurarea acestor manifestări, dacă aceasta se impune.

 Art. 6. Programul de funcționare maxim al teraselor de alimentație publică, care va putea fi autorizat de Municipiul Sighișoara, va fi stabilit conform legislației în vigoare, cu condiția respectării liniștii și ordinii publice.

       Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcţia Economică, Biroul Juridic și Serviciul Public Poliția Locală din cadrul Municipiului Sighişoara.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.  

PREŞEDINTE DE ŞEDINŢĂ,
  

         Stupariu Călin                                              Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  1 ex. Arhitectul Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Compartimentul Disciplina în Construcții – Direcția Arhitect Șef;

  1 ex. Serviciul Public Poliția Locală.

16 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 19/29.02.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


